88. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 6940/Φ.705.6/87β της 8/8 Μαΐου  1978 (ΦΕΚ Β΄ 415) Περί των εξόδων μεταφοράς των παρανόμως σταθμευόντων οχημάτων. Έχοντες υπ’ όψει τας διατάξεις του άρθρ. 34 παρ. 8 του Κώδικος Οδικής Κυκλοφορίας, κυρωθέντος δια του Νόμ. 614/1977 (ΦΕΚ 167/1977), αποφασίζομεν: Καθορίζομεν ως ακολούθως τα έξοδα μεταφοράς των παρανόμως σταθμευόντων οχημάτων: 1.Δια διαδρομήν μέχρι 20 χιλιομέτρων από του σημείου του παρανόμως σταθμεύοντος οχήματος και μέχρι του τόπου φυλάξεως: α)Επιβατηγά αυτοκίνητα, 1.200 δραχμαί. β)Φορτηγά αυτοκίνητα, μέχρις 5.000 χιλιογράμμων μικτού βάρους, 1.200 δραχμαί. γ)Φορτηγά αυτοκίνητα, άνω των 5.000 χιλιογράμμων μικτού βάρους, 2.000 δραχμαί. δ)Λεωφορεία μέχρις 12 θέσεων, συμπεριλαμβανομένης και της θέσεως του οδηγού 1.200 δραχμαί. ε)Λεωφορεία άνω των 12 θέσεων, 2.000 δραχμαί. ς)Μηχανήματα αγροτικά, 1.000 δραχμαί. ζ)Μηχανήματα έργων, 2.000 δραχμαί. η)Μοτοσυκλέτται, Μοτοποδήλατα, 300 δραχμαί. 2.Δια διαδρομήν πέραν των 20 χιλιομέτρων τα ανωτέρω κόμιστρα αυξάνονται κατά 20%, ανεξαρτήτως αποστάσεως. 3.Τα έξοδα μεταφοράς καταβάλλονται ανεξαρτήτως αν τα παρανόμως σταθμεύοντα οχήματα μετεφέρθησαν δια υπηρεσιακών οχημάτων ή δι’ ιδιωτικών τοιούτων. Η καταβολή των εξόδων μεταφοράς αποδεικνύεται δια τριπλοτύπου αποδείξεως. 4.Εφ’ όσον η μεταφορά πραγματοποιείται δια υπηρεσιακού οχήματος, το καταβαλλόμενον ποσόν αποτελεί Δημόσιον έσοδον και εισπράττεται κατά τας οικείας διατάξεις. Η παρούσα δημοσιευθήτω δια της Εφημερίδος της Κυβερνήσεως. 